Barbadoso ir Lietuvos santykiai

Barbadoso ir Lietuvos santykiai – dvišaliai tarptautiniai santykiai tarp Barbadoso ir Lietuvos.

Diplomatiniai santykiai tarp Barbadoso ir Lietuvos užmegzti 2009 m. kovo 16 d.,Lietuva užmezgė diplomatinius santykius su Barbadosu | KaunoDiena.lt tačiau pirmieji kontaktai gali siekti dar XVII a., kai į Barbadosą atvyko pirmieji kolonistai iš Kuršo, tarp kurių galėjo būti lietuvių.Latvju Enciklopedija, sąs. 27, Stockholm 1954, psl. 2499–2501

Abi šalys yra Jungtinių Tautų narės.

Barbadosas nėra akreditavęs ambasadoriaus Lietuvai, o Lietuva – Barbadosui.Užsienio atstovybės ir garbės konsulatai (Lietuvos Respublikos užsienio reikalų ministerija). Tikrinta 2022-09-02  Lietuvoje yra keletas kelionių organizatorių, organizuojančių poilsines ir pažintines keliones į Barbadosą. Tarp šalių galioja bevizis režimas.[https://migracija.lrv.lt/uploads/migracija/documents/files/Migracijos%20metra%C5%A1%C4%8Diai/2017%20m_%20metra%C5%A1tis.pdf MIGRACIJOS METRAŠTIS 2017 M. (Migracijos departamentas
prie Lietuvos Respublikos Vidaus reikalų ministerijos] 2018 m. pradžioje Lietuvoje gyveno vienas Barbadoso pilietis.

 Santykių istorija 

Dvišaliai diplomatiniai santykiai užmegzti 2009 m. kovo 16 d., Lietuvos ir Barbadoso nuolatiniams atstovams Jungtinėse Tautose ambsasadoriui Daliui Čekuoliui ir Kristoferiui Fricherbertui Haketui Niujorke (JAV) savo Vyriausybių vardu pasirašius bendrą komunikatą, kuriuo užmezgami Lietuvos ir Barbadoso diplomatiniai santykiai. Barbadosas tapo 153 pasaulio valstybe, su kuria Lietuva užmezgė diplomatinius santykius.Lietuva užmezgė diplomatinius santykius su Barbadosu (Lietuvos Respublikos užsienio reikalų ministerija)

Lietuvos užsienio reikalų ministras Linas Linkevičius Santjage (Čilė), 2013 m. sausio 25–27 dienomis vykusiame Europos Sąjungos, Lotynų Amerikos ir Karibų jūros regiono šalių bendrijos (CELAC) vadovų susitikime kartu su Čilės užsienio reikalų ministru Alfredo Moreno Charme bei Airijos vicepremjeru ir užsienio reikalų ministru Eamonu Gilmore‘u pirmininkavo vienam iš forumo renginių „Pilietinės visuomenės susitikimų išvadų pristatymas užsienio reikalų ministrams“.
Linas Linkevičius taip pat susitiko su Barbadoso užsienio reikalų ministru. Susitikimo metu aptartos bendradarbiavimo galimybės verslo, švietimo ir mokslo, kultūros bei kitose srityse.Užsienio reikalų ministras pirmininkavo vienam iš ES, Lotynų Amerikos ir Karibų regiono šalių vadovų susitikimo renginių (Lietuvos Respublikos užsienio reikalų ministerija)

 Švietimo, mokslo ir technologiniai mainai ir kultūrinis bendradarbiavimas 
Nuo 2022 m. Kauno futbolo klube „Kauno Žalgiris“ žaidė Barbadoso pilietybę turintis futbolininkas Rajanas Lara Trotmanas.

 Ekonominiai santykiai 
2018 m. duomenimis, prekybos apyvarta tarp Lietuvos ir Barbadoso siekė 183,5 tūkst. eurų.

Prekybos balanse dominuoja eksportas iš Lietuvos į Barbadosą.

 Eksportas sudaro 174,9 tūkst. eur.
 Importas sudaro 8,6 tūkst. eurų.

 Metai  2016  2017  2018 Eksportas į Barbadosą (tūkst. eur.) 83,7  67,6  174,9 Importas iš Barbadoso (tūkst. eur.) 0,0 3,4  8,6

 Pasiuntinių ir ambasadorių sąrašas 
2023 m. duomenimis, nei Lietuva, nei Barbadosas nėra vienas kitam akreditavę savo ambasadorių.

 Šaltiniai 

 Nuorodos 
 Barbadosas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 
Lietuva užmezgė diplomatinius santykius su Barbadosu | KaunoDiena.lt

Kategorija:Lietuvos diplomatiniai santykiai
Kategorija:Barbadosas